ועדת הכלכלה, כנסת 20, פרוטוקול מספר 347, 2016-11-15 09:30

איתן כבל: בוקר טוב לכם.

איתן כבל: היום יום שלישי, פעמיים כי טוב.

איתן כבל: גברתי מנהלת הוועדה, אדוני המנכ"ל לאנרגיה, יועץ משפטי, רשמת, דובר, אורחים נכבדים, בוקר טוב.

איתן כבל: הנושא הראשון על סדר היום הוא "יישום חוק הגז שתוקן במסגרת חוק התכנית הכלכלית לשנים 2015-2016 לעניין חיבור מפעלי תעשייה לגז טבעי".

איתן כבל: אבל ברשותכם, כמדי שבוע, חבר הכנסת עיסאווי פריג', אני מבקש לפתוח שוב, לצערי, בנושא תאונות הדרכים, כפי שהתחייבתי להעלות כאן, בוועדה מדי שבוע, על סדר יומנו את נושא תאונות הדרכים.

איתן כבל: אחרי עשרה מפגשים ויותר של שימוע בנושא תאונות הדרכים, דוח שהוועדה הוציאה מתחת ידיה – באמת, לוח מפואר.

איתן כבל: אני אומר זאת במובן של עבודה מקצועית שהרבה זמן לא נראתה במחוזותינו.

איתן כבל: העובדה היא שלטעמי לפחות, הדוח הרבה יותר מעמיק, בלי שייעלב מבקר המדינה, אפילו מדוח מבקר המדינה.

איתן כבל: הוא נוגע בצורה הרבה יותר מדויקת בחוליים.

איתן כבל: ומעל לכל זאת, נכון להיום 325 הרוגים אל מול 310 הרוגים בשנה הקודמת.

איתן כבל: כבר אנחנו עכשיו עם 15 הרוגים יותר מאשר בשנה שחלפה, שלא נדבר על מעגל הפצועים ומעגל המשפחות.

איתן כבל: ואתם יודעים מה?

איתן כבל: גם סיפור הכסף - 15 מיליארד שקל בשנה הולכים לטמיון.

איתן כבל: אני רוצה להזכיר, ואני אחזור על זה שבוע אחר שבוע שפנינו לראש הממשלה וביקשנו שיכריז על המצב כמצב חירום לאומי ויעמוד בראש ועדת שרים, לא כי צריך להתחיל לאסוף חומר ולבדוק, כי הכל כתוב אלא להראות שיש כאן

איתן כבל: דגל שאומר "אחרי" במאבק הזה.

איתן כבל: אבל שוב, אף אחד לא רוצה להתקרב לנושא הזה כי הוא לא נושא שיש לו "אפיל".

איתן כבל: הוא לא שמאל, הוא לא ימין, הוא עניין שלא כדאי להתעסק אתו, שלא יידבק אליך חס וחלילה.

איתן כבל: יש ביכולתה של הממשלה, בעבודה נכונה, להוריד כ-100 הרוגים בשנה.

איתן כבל: היא הוכיחה שהיא יכולה לעשות את זה ב-2012.

איתן כבל: העובדה שהיא איננה עושה זאת, זה פשע.

איתן כבל: אני אומר זאת בצורה שאיננה משתמעת לשתי פנים: לי זה ברור, זה פשע.

איתן כבל: אנחנו נחזור ונפתח, וגם גברתי, מנהלת הוועדה, מבקשת להוציא מכתב לכל חברי הוועדה שבכל הזדמנות שהם עולים לנאום במליאה, אני מבקש שיקדישו 20 שניות להעלות את הנושא הזה על סדר היום.

איתן כבל: ואני, ברשותכם, אעשה את המעבר החד - יש לנו היום יום עמוס לעייפה.

איתן כבל: אני רק אקריא את סדר היום שמונח כאן, לפנינו היום: יש את יישום חוק הגז, אחר כך אנחנו מתחילים את פרק ה' כולו: אנרגיה, זה כבר מתוך חוק ההסדרים.

איתן כבל: לאחר מכן, יש לנו את ציון יום ההכשרות המקצועיות, ולאחר מכן שוב, מתוך חוק ההסדרים – שקיפות מחירים של מוצרי ניקיון, היגיינה ותמרוקים.

איתן כבל: זה סדר יום מאד מאד עמוס, ואני מקווה שנדע לעמוד בו בלו"ז כמו שצריך.

איתן כבל: אנחנו עוברים לנושא שעל סדר היום: בטרם אני אעביר אליך את הדברים, אדוני המנכ"ל, שבאמת, אתה מוערך על ידי וגם אני רואה בך אדם מהטובים שיש אבל יחד עם זאת, אתה כבר מספיק זמן כדי שגם שננזוף בך כמנכ"ל המשרד, ואנחנו שוחחנו.

איתן כבל: תראה, בכל הנוגע לחיבור מפעלים לגז, זה כישלון מהדהד.

איתן כבל: כל מילה אחרת רק תמעיט מעצמת הכשל.

איתן כבל: בטרם כניסתך לתפקיד או על ה"קשקש" של כניסתך לתפקיד, אני רוצה להזכיר שישבו כל האנשים שפה או לפחות רובם, ועבדנו לילות כימים וזו איננה, אדוני, לשון מליצה.

איתן כבל: ואמרתם לי: יש כאן עניין אמתי ועבדנו קשה, והוצאנו מתחת ידינו תקנות - -

<לאה ורון: שלושה סטים של תקנות.

איתן כבל: - - באמת.

איתן כבל: כשהגיעו אלינו, לא הייתי ממליץ על הכותבים להדליק משואה, וזו בלשון עדינה.

איתן כבל: והיועץ המשפטי עבד קשה, עורך דין איתי עצמון, כדי שנוציא מתחת ידינו את התוצאה הטובה ביותר, ונלחמנו ונאבקנו בינינו לבין עצמנו מתוך מקום טוב, מתוך מקום נכון.

איתן כבל: לא כדי להתריס זה כלפי זה או זו כלפי זה אלא מתוך רצון להוציא מתחת ידינו את התוצאה הטובה ביותר בגלל החשיבות הגדולה.

איתן כבל: בגלל הרצון שלנו להילחם ביוקר המחיה.

איתן כבל: ובשורה התחתונה, פשוט מבזה.

איתן כבל: לא צריך עבודת מחקר של המבקר, זה פשוט - -

<לאה ורון: בלי BDI ובלי 1.56 מיליארד.

איתן כבל: זה כל כך כתוב בצורה ברורה.

איתן כבל: אחר כך, כשנתחיל את הדיונים, אנחנו נצטרך אורכות וכל מיני דברים מהסוג הזה, ומבחינתי זו הפעם האחרונה.

איתן כבל: אני אומר את זה בצורה ברורה, ומי שבונה על זה שאני לא אהיה בפעם הבאה כשתצטרכו לעבוד – טועה.

איתן כבל: אני אהיה פה ואני אנפנף את כולם לכל הרוחות, סליחה על הביטוי הלא פרלמנטרי.

איתן כבל: ואם הגופים לא מתחברים כי המזות יותר זול או תחליפים, נא להתמודד עם זה.

איתן כבל: כאילו זה היה אל"ף-בי"ת כשאתה יוצא לדרך.

איתן כבל: זה פשיטא כמו שהיינו אומרים בישיבה.

איתן כבל: זה היה צריך ללכת עקב בצד אגודל כי היה ברור שמביאים את זה לא רק בגלל מחיר המזות.

איתן כבל: אתה מכיר את זה טוב ממני כבר היום, את התנודות שקיימות בתוך השוק הזה.

איתן כבל: אבל בסוף, הנחת העבודה היא שלטווח הארוך הגז הוא התוצר, מעבר להיותו מוצר נקי יותר אלא גם בטווח הארוך זה תמיד בסוף מתאזן.

איתן כבל: אז בבקשה, ואני אומר שהשתדלתי להיות מאד מאד עצור הפעם כי בפעם הבאה אני פשוט אעיף את כולם מפה.

איתן כבל: זה לא מעניין אותי.

איתן כבל: זה פשוט לא יעניין אותי.

<לאה ורון: אני מציעה שאנחנו נתחיל בשאלה דווקא למשרד האוצר: האם הסט השלישי של התקנות, שעליהם עמלה הוועדה בחודש יולי, האם סוף, סוף הוא נחתם ופורסם?

<עדי חכמון: התקנות של התכנית עבודה?

<לאה ורון: התקנות שעניינן בתכנית עבודה לרשת החלוקה.

<עדי חכמון: אני אתן תשובה בהמשך.

<לאה ורון: תודה.

איתן כבל: אבל תבואי כבר עם עט לשר.

<עדי חכמון: השר כנראה חתם והיתה שם איזו בעיה.

איתן כבל: כן, בבקשה.

<יערה למברגר: אני ממשרד המשפטים.

<יערה למברגר: בוקר טוב.

<יערה למברגר: בדיון בשבוע שעבר, שחבר הכנסת דב חנין ניהל עלה הנושא הזה ובעקבותיו בדקתי שוב במחלקת רשומות.

<יערה למברגר: מתוך שלושת הסטים, הסט השלישי הועבר אלינו מאוחר יותר אבל הוא כבר נחתם על ידי השר והוא נמצא ברשומות לפרסום.

<לאה ורון: הועבר על ידי מי?

<לאה ורון: על ידי משרד האוצר?

<יערה למברגר: משרד האוצר.

<לאה ורון: אדוני, מדובר שלושה סטים של תקנות שהוועדה דנה ב-19 ביולי, אישרה אותן ויצא מכתב אישור מהוועדה המודיע מה החליטה הוועדה לשר האוצר.

<לאה ורון: מאז נעשו מספר פניות בעל-פה ובכתב למשרד האוצר בבקשה כי התקנות יחתמו על ידי שר האוצר ויפורסמו ברשומות.

<לאה ורון: בזה אנחנו עסקינן.

<יערה למברגר: אז בסוף השבוע שעבר אני ראיתי במו עיני את הנוסח השלישי - -

איתן כבל: זה מרגש מאד שראית את זה, יערה למברגר, במו עיניך.

<יערה למברגר: לא, זה עניין של ימים ספורים עד שזה יפורסם ברשומות.

<לאה ורון: זאת אומרת שזה טרם פורסם.

איתן כבל: יערה, אתם מבקשים שנכבד אתכם, נכון?

איתן כבל: נשמור על כבודכם, תשמרו על כבודנו.

איתן כבל: תשמרו על כבוד הכנסת.

איתן כבל: זה לא כבוד אישי שלי.

איתן כבל: כשאתם באים ותובעים ולוחצים אותנו שנעמוד בלוח זמנים כזה או אחר, אז אנא, תתנהגו גם אתם בהתאם.

איתן כבל: דחיפות היא לא רק לצד אחד כי זה מבזה.

איתן כבל: זה "זאב זאב, כי יש לנו פה רשימה של זאבים, כל אחד עם הזאב שלו.

איתן כבל: אבל אם בסוף מסתבר שזה לא יותר מאמירה בעלמא, אז חבל כי יש דברים באמת דחופים.

איתן כבל: תודה.

עיסאווי פריג': איתן ברשותך, לפני שכבוד המנכ"ל יענה, אני רוצה להצטרף למה שאמרת.

עיסאווי פריג': אני, חברים, שאול, אני מסתכל על הנוכחות כאן.

עיסאווי פריג': כשהעברנו את חוק הגז לא היה מקום בחדר הזה לשבת.

עיסאווי פריג': הציפיות היו כל כך גבוהות, ותחושת העילוי שהנה, זה הולך לקרות, הרגשת אנרגיות ורוח חיובית בקרב האנשים והחברות שאני, אישית, זה דחף אותי והלהיב אותי להתעמק ולקרוא.

עיסאווי פריג': אווירת הנכאים, וסליחה לכל הנוכחים, כבודכם במקומכם מונח.

עיסאווי פריג': אווירת הנכאים הזאת היא כתוצאה משנה מיום אישור החוק עד היום, ואיך אמר יושב ראש הוועדה?

עיסאווי פריג': כישלון מהדהד.

עיסאווי פריג': אתם מתסכלים אותנו, מתסכלים אותם, וגורמים לנו לרוץ במקומנו.

עיסאווי פריג': האם לזה התכוונתם?

עיסאווי פריג': אז אנא ממך, בכדי שנתייחס אליך ברצינות וניתן לכם את הכבוד שמגיע לאנשים במעמדך, תחזירו לנו את הכבוד הזה.

עיסאווי פריג': האנשים האלה לא סמרטוטים.

איתן כבל: תודה רבה.

איתן כבל: אני רק רוצה להזכיר שמתוך 500 צרכנים פוטנציאליים לרגע זה מהתעשייה, ועוד לא פתחנו את זה לבתי חולים ולכל בתי המלון וכל העניינים האלה - בסך הכל, עד לרגע זה, 26 מפעלים - -

עיסאווי פריג': אתה זוכר את המצגות שהבאתם לנו?

עיסאווי פריג': יש לי אותן, לא רציתי להביא אותן כי התביישתי.

עבד אל חכים חאג' יחיא: וההכשרות.

עבד אל חכים חאג' יחיא: דיברנו גם על ההכשרות של המפעלים - -

איתן כבל: כן, נגיע לזה אוטוטו.

איתן כבל: תודה.

איתן כבל: בבקשה אדוני המנכ"ל.

<שאול מרידור: אני אנסה לתת סקירה כמו שאני מבין את המצב היום ואיפה אנחנו עומדים.

<שאול מרידור: גם אנסה להסביר מה בכוונתנו לעשות, ואין לי שום כוונה להסתכל אחורה ולדבר על מה היה או לא היה בחמש השנים שדוח מבקר המדינה מתייחס אליהן.

<שאול מרידור: אני חושב שזה לא יוביל אותנו לעשייה.

<שאול מרידור: משרד האנרגיה פרסם לפני כמה שבועות תכנית עבודה.

<שאול מרידור: במסגרת תכנית העבודה, ישנם יעדים ברורים לחיבור מפעלים.

<שאול מרידור: דרך אגב, היום לא מחוברים 26 מפעלים, מחוברים 21 לרשת ההולכה ועוד 27 לרשת החלוקה ועוד 11 עד סוף השנה צריכים להתחבר, וזה אחרי שנים שלא התחברו כמעט בכלל מפעלים.

<שאול מרידור: אני חושב שהשנה הזאת היא שנה, באופן יחסי - אני לא מתגאה במספר של עשרות בודדות אבל באופן יחסי, חוברו הרבה יותר מפעלים מכל שנה אחרת וזה תהליך ארוך ומורכב וקשה לכולם.

<שאול מרידור: ואגב, עוד שישה מפעלים שכרגע עומדים ב-CNG, עד שיגיע הגז לאזור שהם נמצאים.

<שאול מרידור: אנחנו פרסמנו תכנית עבודה – דרך אגב, לכל המשרד בכל התחומים, ובכולם שמנו יעדים כמיתים ומדינים, שאנחנו מצפים שכולם ישפטו אותנו ויבחנו אותנו לאור היעדים האלה.

<שאול מרידור: בין השאר, היעדים האלה, בשנת 2016, מדברים על 76 מפעלים בסך הכל שיהיו מחוברים.

<שאול מרידור: מדברים ב-2017 על 120 מפעלים או 119 יותר נכון, ומדברים על עוד 100 מפעלים עד סוף 2017 שיהיו בתהליך הסבה.

עיסאווי פריג': אפשר לקבל עותק מהתכנית?

<שאול מרידור: בשמחה רבה.

<שאול מרידור: אלה היעדים שאנחנו שמים לעצמנו.

<שאול מרידור: הם יעדים מאד שאפתניים, היה על זה דיון מאד ארוך במשרד אבל אלה היעדים.

<שאול מרידור: אנחנו מודדים את עצמנו כי בעינינו אין שום ערך לתשומות אם אין בסוף תוצאות בקצה.

<לאה ורון: רק 136 מפעלים לרבות אלה שעברו תכנית הסבה.

<שאול מרידור: 119 בסוף 2017 מחוברים ועוד 119 מחוברים ועוד 100 בתהליך הסבה.

<שאול מרידור: הם לא יכולים להיות בשני הצדדים, אנחנו לא עובדים...

<שאול מרידור: עכשיו, אני אומר בצורה מאד ברורה: זה הליך קשה.

<שאול מרידור: כשהיינו פה, בוועדה, כולנו ביחד, כדי לעשות אותו טוב יותר.

<שאול מרידור: אני חושב שהוא נעשה טוב יותר.

<שאול מרידור: דרך אגב, יש עדין פרצות, ודיברתי עם איתי על כמה פרצות שיש לנו בדבר הזה כדי לתקן, וצריך להגיד: עלינו מוטלת החובה להחזיר את האמון של התעשייה בתהליך הזה.

<שאול מרידור: לשכנע את התעשייה לעבור לגז – זו אחת המטרות שלנו כממשלה.

<שאול מרידור: אני אומר את זה, אנחנו עושים את זה יחד עם החברים באוצר - אנחנו קיבלנו תקציב של יותר מ-300,000,000 שקל בשנת 2017 אחרי שלדעתי, כל השנים עד היום לא קיבלו כזה תקציב למשק הגז הטבעי כדי לשדרג את רשת החלוקה, להכניס עוד שחקנים כמו למשל תחנות תדלוק, לבטל את המוסד הזה שנקרא "צרכנים מרוחקים", שמאר מרתיע חלק מהמפעלים להיכנס כי התשלום גם השוטף וגם הקבוע מאד מאד גבוה.

<שאול מרידור: את כל הדברים האלה – קיבלנו כסף.

<שאול מרידור: אני אומר "קיבלנו", זה תלוי גם בכם.

<שאול מרידור: בהנחה שהתקציב יעבור בסוף דצמבר, אנחנו נראה את הכסף ב-2017.

עיסאווי פריג': תצביע על חסמים ראשיים או מהותיים שיעכבו אתכם השנה לעמוד ביעד - -

<שאול מרידור: חבר הכנסת פריג', אתה מכיר אותי, אני לא אברח, אני מבטיח.

<שאול מרידור: כן חשוב לי להבהיר דבר אחד: זה לא תהליך של "זבנג וגמרנו".

<שאול מרידור: אף אחד לא חושב, אני חשוב שגם אתם יודעים ואני מכיר את יו"ר הוועדה, אני יודע שהדברים שלו יצאו מהלב אבל אני גם יודע שהוא מכיר את המציאות.

<שאול מרידור: אין הוקוס-פוקוס.

<שאול מרידור: אין.

<שאול מרידור: כשנכנסנו לוועדה הזאת לפני שנה היה משבר קשה לא רק בשיטה אלא גם באמון, ושמענו את זה כולם, מי שישב פה בוועדה שמע.

<שאול מרידור: אנשים לא האמינו בתהליך, לא הבינו מתי הוא מתחיל, מתי הוא יסתיים, איך הוא יקרה.

<שאול מרידור: כל הדברים האלה הם דברים שצריך לשקם אותם.

<שאול מרידור: כדי לגרום למפעל להיכנס לכזה הליך, הוא צריך להאמין שבקצה התהליך הזה, הוא גומר אותו בחיבור לגז, הוא גומר אותו כמו שהוא התחיל במובן לוחות הזמנים והתקציב, ועד זה לא יקרה, הרבה אנשים יפחדו להיכנס.

<שאול מרידור: אנחנו עושים היום הרבה פעולות כדי להחזיר את האמון הזה בין אם על ידי כנסי צרכנים שעושה רשות הגז היום בכל המחוזות, ומביאה לתעשיינים, גם לשמוע אותם וגם להסביר להם על התהליך.

<שאול מרידור: בין אם ישיבות יחד עם מכון התקנים ויחד עם הבודקים האחרים שאושרו עד היום כדי לקבל לוחות זמנים ברורים למפעלים ומה שנקרא, סוג של "מפת דרכים", שאותו מפעל שנכנס יודע לאן הוא נכנס.

<שאול מרידור: אבל אין ספק שבנושא האמון יש לנו עדין עבודה לעשות.

<שאול מרידור: הנושא השני, שהוא חסם, הוא רשת החלוקה.

<שאול מרידור: יש פה ביצה ותרנגולת, שאנחנו מקווים שנצליח לפרוץ אותו ב-2017 ובשנים שאחריו.

<שאול מרידור: אני לא רוצה להיכנס לשאלה למה בחרו במודל, זה לא כל כך חשוב היום.

<שאול מרידור: אנחנו במודל היום, שבו ישנם חמישה זכיינים באזורים שונים בארץ, סקטור פרטי, שתפקידו בחיים זה לבנות צנרת חלוקה ולחבר מפעלים.

<שאול מרידור: זו לא חברה ממשלתית שמקבלת תקציב.

עיסאווי פריג': למה הם מתעכבים?

<שאול מרידור: עוד רגע.

<שאול מרידור: חבר הכנסת פריג', אני מבטיח לענות.

<שאול מרידור: וכדי שהמודל העסקי הזה יעבוד, הוא גם צריך לפרוס רשת חלוקה וגם צריך מפעלים שיחתמו על הסכמים כי הם המימון לאותה רשת חלוקה שהוא פורס.

<שאול מרידור: עכשיו, הדבר הזה, ככל שהצרכנים לא מתחברים, מן הסתם מערים קשיים.

<שאול מרידור: ואני לא נכנס בשאלת החבות, ואני אומר לכם, אנחנו נעמוד על קוצו של יו"ד בהסכמים עם החברות האלה, ויש לי שיחות עם המנהלים שלהם.

<שאול מרידור: אנחנו עושים הרבה דברים כדי לעזור להם אבל האחריות והחובה שלהם אלינו, כלפי הציבור, בזיכיון שהם קיבלו במכרז, הם יצטרכו לעמוד בה, כולל פריסת הרשת גם אם זה עולה יותר ממה שהם חשבו שזה יעלה.

<שאול מרידור: אלה החיים.

<לאה ורון: מה הפער שמדובר בו?

<שאול מרידור: מה הפער באיזה מובן?

<לאה ורון: בין מה שהם חשבו שתעלה להם פריסת הרשת לבין מה שהיא תעלה בפועל?

<שאול מרידור: הבעיה היא, אני חושב, גם בכסף אבל זה פחות שם אלא יותר בבעיות תכנון ועוד פעם, ברגע שהוא לא חתם לצורך העניין עם אזור תעשייה שהוא הגיע אליו עם צינור, אז הוא צריך להוציא את הכסף מהכיס ולשים את הצינור בעצמו, ורק אז - -

עיסאווי פריג': למה אתה משליך את האחריות עליו?

<שאול מרידור: אני לא משליך שום דבר.

<שאול מרידור: אני חושב שיש לנו אחריות.

עיסאווי פריג': זה לא הגון.

<שאול מרידור: חבר הכנסת פריג', אני לא חושב שברחתי מאחריות עד עכשיו.

<שאול מרידור: אני חושב שהאחריות היא קודם כל עלינו, ואני חושב שאמרתי את בהתחלה, אבל יש פה גם צד שני, ואני מדבר אתם כל הזמן.

<שאול מרידור: ויש אחריות גם על חברות.

<שאול מרידור: אני לא מוכן לוותר על החברות כי עם כל הכבוד, נתנו משאב ציבורי שנקרא: זיכיון באזור חלוקה.

<שאול מרידור: נתנו אותו למישהו שהוא מונופול, והוא צריך לעשות כל מה שצריך כדי לעמוד בתכנית העבודה שהוא התחייב אליה.

<שאול מרידור: תן לי עוד כמה דקות להשלים: הדבר הנוסף, ואני אומר אותו, הוא מחיר הדלקים.

<שאול מרידור: בישראל - אם חבר הכנסת כבל רמז על זה שהוא רוצה להביא הצעת חוק להעלות את הבלו על המזות, אז אם האופוזיציה תביא כזאת הצעת חוק, אני לא יודע מה יגיד עליה שר האוצר.

<שאול מרידור: נכון להיום, זו לא היתה ההחלטה.

<שאול מרידור: כל עוד זו לא ההחלטה - -

עיסאווי פריג': - - -

איתן כבל: זה לא תפקידי.

איתן כבל: אתה מבין את מה שאתה רוצה.

<שאול מרידור: זה היה בשביל הקוריוז.

<לאה ורון: כן, אבל הפרוטוקול לא מבין שמדובר בקוריוז.

<שאול מרידור: ישנו פער מחירים.

<שאול מרידור: דרך אגב, היום ב-50 דולר חבית, וזה המחיר היום, כדאי לעבור לגז טבעי.

<שאול מרידור: כל התחשיבים מראים את זה ועדין, זה לא ב-70 דולר ולא ב-80 דולר ולא ב-100 דולר.

<שאול מרידור: כשנהיה שם, דרך אגב, כולם ינהרו.

<שאול מרידור: עוד פעם אני אומר: התפקיד שלנו, כממשלה, זה לא לחכות שחבית תגיע ל-80 דולר ואז לעמוד מול שוקת שבורה, שמפעלים יתחילו להיסגר כי האנרגיה יקרה אלא לנצל דווקא את התקופה הזאת שקל יותר למפעלים כי האנרגיה זולה, כדי להשקיע בהסבה ולעבור כדי לקבל המחיר של 70 דולר חבית כשאנחנו כבר בגז טבעי.

<שאול מרידור: והמחירים האלה כן משחקים תפקיד.

<שאול מרידור: עשינו שינוי יחד עם משרד הכלכלה ומשרד האוצר במענקים.

<שאול מרידור: אני אומר פה שהשינוי לא היה מספיק חד כי הוא לא הביא למה שקיווינו שהוא יביא, ואנחנו לקראת תחילת שנה נשב עוד פעם עם משרד האוצר והכלכלה ונדבר על גובה המענקים למפעלים כדי לעודד את הכניסה המחודשת של מפעלים לתוך הדבר הזה.

<שאול מרידור: אני אומר פה "עוד פעם", בפעם שעברה היתה אי הבנה.

<שאול מרידור: אנחנו לא נותנים רטרואקטיבית.

<שאול מרידור: מפעל שנכנס לתהליך קיבל מה שקיבל, אנחנו מסתכלים קדימה.

<שאול מרידור: אין לנו יכולת להתחשבן כל הזמן אחורה.

<שאול מרידור: אנחנו הולכים קדימה ורוצים להביא עוד מפעלים לתהליך הזה, ונעשה מה שצריך בהקשר הזה.

<שאול מרידור: אני חושב שלצערי או שמחתי, אני כבר לא יודע מה להגיד, מחיר הנפט בעולם נמצא במגמה ברורה, ואני מניח שאנחנו נגיע לזה שהסיפור על המחיר כבר לא יהיה עניין.

<שאול מרידור: הדבר האחרון, ואני אומר אותו פה, חבר הכנסת כבל, כי אני חושב שזה גם בידיים של הוועדה הזאת: מוסדות התכנון והגורמים המוניציפאליים בישראל – דרך אגב, במידה מסוימת באשמתנו - -

עיסאווי פריג': - - -

<שאול מרידור: - - מוסדות התכנון וגורמים מוניציפאליים, אני יודע מה אמרתי, תאמינו לי - קצת באשמתנו, רואים בגז הטבעי איום כמעט קיומי, ולא היא.

<שאול מרידור: בכל העולם, בטח בעולם המערבי כי אנחנו רוצים להידמות אליו, גז טבעי זורם בכל רחוב ומגיע לכל בית.

<שאול מרידור: - -

איתן ברושי: - - - זה על שם שר האוצר.

<שאול מרידור: - - הוא מגיע לכל מפעל.

איתן ברושי: הוא ממנה אותם אישית, שר האוצר.

איתן ברושי: זה חלק מהג'ובים עכשיו.

<שאול מרידור: אני לא מדבר על שר האוצר ולא על ג'ובים.

<שאול מרידור: אני מדבר על מוסדות התכנון.

<שאול מרידור: יש מהנדסים ויש ראשי ערים ויש - -

איתן כבל: תתקוף את שר האוצר אחרי מס הכנסה לקיבוצים, לא עכשיו.

איתן ברושי: זו מקדמה.

<שאול מרידור: אנחנו צריכים מאד עזרה - -

עיסאווי פריג': למה אתה אומר מוסדות?

עיסאווי פריג': תמקד.

עיסאווי פריג': מינהל - -

<שאול מרידור: לא, אני מדבר בעיקר על הוועדות המקומיות והמחוזיות.

<שאול מרידור: אני אומר שני דברים: 1.

<שאול מרידור: כמו בכל תשתית, כולם רוצים אותה רק לא אצלם.

<שאול מרידור: ואת הדבר הזה, אני חושב שבכוח כולנו לתקן.

<שאול מרידור: ואם צריך להביא אותם לפה במצעד כדי להסביר להם ושהם יסבירו לנו איך הם רוצים לשפר את אזור התעשייה שלהם בלי להביא אליו גז, אז בואו נביא אותם ונדבר אתם כי כשאנחנו יושבים עם ראשי הערים והם מסבירים לנו – יש ראשי ערים למשל באזור הצפון, אזור המפרץ - -

איתן ברושי: תוריד להם ארנונה.

<שאול מרידור: - - כשמדברים על זה שצריך להוריד את זיהום האוויר אבל לא נותנים להעביר צינורות גז החליפו מזות לגז טבעי.

<שאול מרידור: זה הרי איוולת.

<שאול מרידור: לא יכול להיות שגם רוצים להוריד זיהום אוויר אבל גם לא רוצים להכניס את הגז לאזורי תעשייה.

<שאול מרידור: אי אפשר גם וגם.

<שאול מרידור: והדבר הזה, אני אומר לכם עוד פעם: 1.

<שאול מרידור: גז הוא לא אויב.

<שאול מרידור: גז טבעי, אני יודע, עדיף שלא יתפוצץ - -

איתן כבל: בלי פירוטכניקה אדוני המנכ"ל.

איתן כבל: בא נתקדם.

<שאול מרידור: - - אבל בסך הכל, הוא דבר חיובי וכולם צריכים להבין את זה.

<שאול מרידור: הדבר הזה היום הוא חסם אמתי של התהליך.

איתן כבל: תודה.

<שאול מרידור: אני רוצה לסיים: אנחנו לקחנו על עצמנו את היעדים האלה, ואני מציע לכם למדוד אותנו עליהם.

<שאול מרידור: אנחנו מעודדים את האנשים שלנו.

<שאול מרידור: יושב פה מנהל רשות הגז, והאנשים שלו יודעים שגם השר וגם אני וכל מה שאנחנו עושים כל יום הוא כדי ליישם את היעדים האלה.

<שאול מרידור: וכמו שהתחייבנו פה לעמוד באנרגיות מתחדשות, ואתם רואים שאנחנו מוציאים מכרזים.

<שאול מרידור: וכמו שהתחייבנו להוציא תהליך לפתוח את הים ולהביא לפה חברות זרות, אתם תראו שאנחנו נעשה כזה תהליך.

<שאול מרידור: - -

איתן כבל: בעזרת השם.

<שאול מרידור: - - גם בגז טבעי אנחנו שמנו יעדים מדידים, כמיתים, ואנחנו נעמוד בהם.

<שאול מרידור: תודה רבה.

איתן כבל: תודה.

איתן כבל: לפני שאני מאפשר לדבר, אני רוצה לומר לך, אדוני המנכ"ל, ובאמת, אתה יודע איזה כבוד גדול יש לי אליך כי אני אומר שאת ההרצאה הזאת כבר שמעתי.

איתן כבל: אוקי?

איתן כבל: שמעתי כבר את ההרצאה הזאת - -

<לאה ורון: גם קיבלנו מכתב התייחסות.

איתן כבל: - - האמת היא שאני כבר מסרב להתרשם.

איתן כבל: אפשר להרשים אותי בפעם הראשונה, בפעם השנייה, זה כבר קצת קשה.

איתן כבל: גם קודמך, איך אומרים?

איתן כבל: זה מכבר הגעת אבל איך אומרים?

איתן כבל: עברת את השלושה חודשים שלך.

איתן כבל: בשורה התחתונה מה שאני מנסה לומר לך, באמת בצורה הכי מקצועית, שאילו אתה היית יושב פה, ואתה אחד המנכ"לים של אחת החברות, היית יוצא בתחושה כבדה.

איתן כבל: אני רק אומר לכם שאני הכנתי מסמך, גברתי מנהלת הוועדה, שנוגע כמעט בכל אחד מהדברים.

איתן כבל: אני לא רוצה להקריא אותו כאן כי זה לא מן העניין, זה ייקח את זמנה של הוועדה אבל אין כמעט עניין שלא נמצא בכשל.

איתן כבל: נכון, לא כל הדברים מונחים אך ורק לפתחכם.

איתן כבל: אתה צודק, יש את עניין הרשויות אבל לא המצאנו כלום.

איתן כבל: אף דבר ממה שאמרת, איננו יכולים לומר שלא דנו בו, לא אתגרנו את המערכת, לא ביקשנו ואמרנו: בואו אלינו, אנחנו ניתן לכם את כל הסיוע ואת כל הגיבוי לכל אשר תבקשו ואשר תרצו כדי להוציא את זה מן הכוח אל הפועל.

איתן כבל: ממש ממש כך.

איתן כבל: אני עוד זוכר את אחד הדיונים היותר לא פשוטים שהיו כאן, והגיעו לכאן, אני רוצה להזכיר, כולל ביבס, יושב ראש מרכז השלטון המקומי, סביב עניין הפריסה כן לשלם להם, לא לשלם להם.

איתן כבל: אתם זוכרים?

<עדי חכמון: זה היה עם הוועדה לתיאום תשתיות.

איתן כבל: כן, כן.

עיסאווי פריג': איתן, לצורך כך הקמנו ועדת תיאום בין גופי התשתיות.

איתן כבל: נכון.

עיסאווי פריג': מתי קמה, וכמה כונסה?

<שאול מרידור: לא כונסה כמעט בכלל.

איתן כבל: עיסאווי, אני רואה שאלה שדיברו אתך גם דיברו אתי.

עיסאווי פריג': לא, אני עוקב אחרי זה.

עיסאווי פריג': אני לא צריך שידברו אתי, אני עוקב אחרי זה.

איתן כבל: עיסאווי, אני אגיד לך מה העניין: הם לא רוצים - - - את עצמם אבל הם מדברים מדם ליבם, הם לא רוצים לריב פה עם אף אחד.

איתן כבל: הם רוצים את הענבים, הם לא רוצים לריב עם השומר.

איתן כבל: ונכון לרגע זה, גם כל האמירה שלהם שהם ינסו להגיד: זה ריב עם השומר.

איתן כבל: ולכן, מה שאני מנסה לומר כאן, ואני אוציא את זה בכתב - זה יצא בשם חברי הוועדה, אנחנו גם נפנה את זה כמובן לאוצר ולכל הגורמים: צריך לעשות לזה סוף עם הסיפור הזה.

איתן כבל: אני אומר את זה גם לך, שבסדר, נוציא מים, נמכור גז לתורכיה ולסין וליפן והכל בסדר גמור, והארץ צהלה ושמחה, ואני לא אומר את זה בציניות.

איתן כבל: אני באמת לא מעוניין בזה.

<שאול מרידור: בואו נראה, שמתי יעדים.

<שאול מרידור: אם נעמוד בהם, תבחן - -

איתן כבל: בסדר, אבל אתה יודע, אלה יעדים בתנועה.

איתן כבל: זה כמו קלפי ניידת.

איתן כבל: אתה אף פעם לא יודע מה יהיה אתה, זה כל הזמן זז.

<שאול מרידור: - - - שחור על גבי לבן.

<לאה ורון: אתם תעבירו את התכנית לוועדה - - -

איתן כבל: תודה.

איתן כבל: ברשותכם, אני רק מבקש, לפני שאני מעיף אותך מפה - -

איתן ברושי: כבל, אתה משחרר אותו?

איתן ברושי: אני רוצה הערה.

איתן כבל: איתן, אני אתן לך את ההערה וגם אני אגיד את ההערה שאתה רוצה להגיד: - -

איתן ברושי: יש לי הפתעה.

איתן כבל: מה שאני מבקש, את אחד מנציגי המפעלים.

איתן כבל: מי כאן יכול להציג בבקשה?

איתן כבל: יש כאן את עופר.

איתן כבל: נתנאל, אתה תדבר.

איתן כבל: אנחנו נשמע את עופר ואחר כך אתה פה, אתה פה אורח קבוע.

עיסאווי פריג': אבל איפה שפיצר?

<עופר אופיר: אני מנכ"ל "תל בר".

<עופר אופיר: אני רוצה גם להתייחס לדברים שמנכ"ל משרד האנרגיה אמר.

<עופר אופיר: אני גם אתייחס למה ששאלת עכשיו, איפה שפיצר.

<עופר אופיר: אין פה אף אחד מחברת הגז, זו שאלה טובה.

<עופר אופיר: כשעושים תכנית ביעדים, למשל ש-119 מפעלים יתחברו במהלך 2017, יש לך על זה הנחות מאד לא נכונות.

<עופר אופיר: למשל, כמו המפעל שלנו, שקיבל דחיה לקו החלוקה כשלמעלה משנה, הדחייה לעוד חודש כאשר עדין אין לה היתר.

<עופר אופיר: אנחנו בתוך ה-119, אין שום סיכוי שנקבל גז במהלך שנת 2017.

<עופר אופיר: זה רק לטובת הנתונים.

<עופר אופיר: הנושא של המודל - אני חושב שמה שתוקע את העסק עכשיו זה לא מחיר הגז, זה מחיר הנפט.

<עופר אופיר: אגב, נכון להיום, מה שאמר שאול, אני יכול לקרוא לך שאול?

<עופר אופיר: מה שאמר שאול, המזות יותר יקר ובמפעל כמו שלנו זה 600,000 שקל בשנה שאנחנו שורפים עכשיו על מזות במקום שהיינו יכולים לחסוך על - -

איתן כבל: אני חושב אבל שבטווח הארוך, בסוף, הגז זה - - -

<עופר אופיר: מה שתוקע בעיננו את העסק, אני אומר את זה כמי שנמצא בתוך התהליך הזה כבר שלוש וחצי שני, זה פריסת קווי החלוקה, לפחות באזור הצפון.

<עופר אופיר: אני לא יודע מה קורה בנגב.

<עופר אופיר: באזור הצפון, לדעתי, התחברו עד היום מפעל אחד או שניים מתוך 150 פוטנציאליים.

<עופר אופיר: אני מדבר על אזור חדרה והעמקים.

איתן כבל: עופר, ספר על עצמך תדע לספר.

<עופר אופיר: על עצמי אספר: אנחנו השקענו עד היום 4,000,000 שקל.

<עופר אופיר: חתמנו על הסכם עם חברת חלוקה ביולי 2013, כלומר שלוש וחצי שנים מהיום.

<עופר אופיר: היינו אמורים לקבל את הגז לפי ההסכם, בחלון הזמנים שבין אוקטובר 15 למרץ 16, ועד היום לחברת החלוקה אין היתר.

<עופר אופיר: כשאנחנו פונים לחברת החלוקה ולרשות הגז, ואנחנו בקשר רציף גם בעל-פה וגם בכתב וגם מפרנסים בעניין הזה עורכי דין, כמו שצחי העיר לי, אנחנו מקבלים תשובות שיש בעיות של כל מיני רשויות.

<עופר אופיר: אגב, לא רשויות מקומיות ולא המועצה האזורית ולא הוועדה המחוזית כי הם אישרו את המתווה והכל.

<עופר אופיר: אנחנו יודעים שכרגע זה תקוע בגלל ש"נתיבי ישראל" מתווכחים איפה יעבור הקו בכביש 65.

<עופר אופיר: זה לא עניין שלנו.

<עופר אופיר: אתה נכנס לאתר של הוועדה לתיאום תשתיות לבדוק האם דנו בנושא הזה.

<עופר אופיר: אני בודק שעד היום, מאז שהוקמה במסגרת חוק ההסדרים בשנה שעברה היא התכנסה פעמיים, ישיבה אחת שדנו לאן אנחנו הולכים.

<עופר אופיר: ישיבה שנייה דנו בנושא - - - בישיבה השלישית שתהיה מחר ידונו בנושא "סופר אנ.

<עופר אופיר: ג'י" אל מול העיר לוד כשהנושא שלנו בכלל לא עולה שם.

<עופר אופיר: זאת אומרת, העסק תקוע על פריסת קווי החלוקה כאשר שרפנו כבר, הוצאנו מהכיס 4,000,000 שקל.

<עופר אופיר: כשנכנסנו לתהליך זה היה החזר השקעה של שנתיים.

<עופר אופיר: אני לא מדבר עכשיו על החזרי ההשקעה בגלל מחירי הנפט.

<עופר אופיר: רק בגלל הזמן שחלף, כבר חלפו מאז למעלה משלוש שנים ואנחנו לא רואים גז.

<עופר אופיר: נקודה נוספת ואחרונה, ובזה אני אסיים: דיבר שאול על נושא המענק.

<עופר אופיר: אנחנו קיבלנו מענק מצחיק ומבקר המדינה גם אמר שהמענק הזה לא קידם, לא הוסיף, של 250,000 שקל.

<עופר אופיר: מתוך זה קיבלנו חצי, חצי נקבל אולי כשנדע כמה גז צרכנו.

<עופר אופיר: שנתנו לנו את המענק אמרנו: אוקי, תראו את זה כפיצוי על הזמן שחלף, כפיצוי על מחירי הנפט.

<עופר אופיר: אמרו לי: לא, אתה כבר פראייר, אתה חתמת.

<עופר אופיר: אתה כבר הוצאת 4,000,000 שקל, אתה לא זכאי למענק.

<עופר אופיר: אז מכל הכיוונים, מי שכבר נכנס לתהליך כשהמדינה קראה לו להיכנס לתהליך כי חשוב הגז, נדפק.

איתן כבל: תודה עופר.

איתן כבל: שאול אתה משוחרר.

איתן כבל: אני אדבר אתך על הצעת החוק.

איתן ברושי: שאול, בא נעביר את זה לחוק ההסדרים, את החוק שלי.

<שאול מרידור: איך אפשר?

איתן כבל: שאול, שתדע לך, שאול, אנחנו לא נקדם את החוק הזה אם לא יקודם החוק שלו.

איתן כבל: לא נקדם את פרק האנרגיה אם אתה לא מזיז את החוק שלו.

עיסאווי פריג': תה מקבל הנחות כאן, צ'ק פתוח.

עיסאווי פריג': מה קורה פה?

איתן כבל: הוא יהיה פה מספיק זמן, אתה תוכל לטחון אותו כמה שאתה רוצה.

איתן כבל: בבקשה סשה.

<אלכסנדר וורשבסקי: בסופו של דבר, החוק ששונה לפני שנה, מטבע הדברים השינוי לא יכול להיות מידי בגלל שהוא דרש גם כל מיני - -

איתן כבל: הסיפורים יפים.

איתן כבל: אתה יודע, נו, בחייאת סאשה.

איתן כבל: זה כמו שאתה נוזף בילד.

איתן כבל: עדיף לפעמים שאתה מוריד את הראש, אומר: אוקי, הבנתי, אני אשתדל, ונוסע.

איתן כבל: להתחיל לספר לי את כל הסיפורים שכבר דנו בהם?

איתן כבל: נו בחייאת.

<אלכסנדר וורשבסקי: השנה הזאת רוב המפעלים שהתחברו עד היום, התחברו השנה.

<אלכסנדר וורשבסקי: מהיום עד סוף השנה, חודש וחצי שנשאר, יתחברו כנראה עוד 12 מפעלים.

<אלכסנדר וורשבסקי: רק אין לנו כסף להתחברות.

<אלכסנדר וורשבסקי: גם כסף הנחת קווי חלוקה, מסך הכל של 227 קילומטר שהונחו עד היום - -

איתן כבל: סשה, אני עוצר אותך פה ואגיד לך למה: ספר לי את זה כשזה יהיה.

איתן כבל: אני לא מעוניין.

איתן כבל: אני לא עוסק במדע בדיוני.

איתן כבל: כשזה יתממש, תבוא ותספר לי עשינו כך וכך.

איתן כבל: אין לי כוח יותר לסיפורי בדיה של מה יהיה.

איתן כבל: שיהיה, תבוא ותגיד לי שיש.

<אלכסנדר וורשבסקי: מבחינת מה שנעשה עד היום: לפי חוק ההסדרים האחרון לתקופת מעבר, קיבלו אישור ארבעה גופים בודקים בנוסף ל - -

עיסאווי פריג': מתי הם קיבלו?

<אלכסנדר וורשבסקי: הראשונים קיבלו בערך במאי.

עיסאווי פריג': ממאי עד היום ישנם ארבעה גופים בודקים.

<אלכסנדר וורשבסקי: בנוסף למכון התקנים, כן.

עיסאווי פריג': אז ממאי ישנם ארבעה מאושרים.

<אלכסנדר וורשבסקי: כן.

עיסאווי פריג': הבנתי.

עיסאווי פריג': זה רשום בפרוטוקול.

<אלכסנדר וורשבסקי: כן, זה אושר על ידי השר וזה בהחלט משפיע על התהליכים מבחינת האישורים של מתקני צריכה.

<אלכסנדר וורשבסקי: עכשיו, באותה תקופה כבר אושר תקן למתקני צריכה במסלול האירופאי ועד ינואר הוא יאושר גם במסלול האמריקאי.

<אלכסנדר וורשבסקי: כל השינויים האלה, יש להם השפעה - -

איתן כבל: מצריכים זמן.

<אלכסנדר וורשבסקי: לא, אבל זה כבר נעשה.

איתן כבל: סשה, עשה לי טובה, אתה מלאה אותי.

איתן כבל: סליחה, בחברות עכשיו, אל תיעלב.

איתן כבל: זה לא אישי, זה ליד.

איתן כבל: די, מספיק.

איתן כבל: באמת.

איתן כבל: מזל שהן מתחלפות כותבות הפרוטוקולים.

איתן כבל: הן לא צריכות לשמוע את אותו דבר, הן יכולות לעשות "העתק-הדבק".

איתן כבל: מספיק, אני לא רוצה לשמוע את זה.

איתן כבל: לא מעניין אותי יותר מה אתם עושים.

איתן כבל: אני רוצה שיבואו ויגידו לי אל"ף-בי"ת.

איתן כבל: מה, אני עוד פעם אשמע את הסיפורים האלה?

איתן כבל: מה, זה הרצאות?

איתן כבל: זה לא מעניין אותי.

איתן כבל: בשורה התחתונה, כמו שאמרתי: כישלון אחד גדול.

איתן כבל: זה הכל.

איתן כבל: כל מה שצריך שייעשה, אחר כך נספר את הסיפורים.

איתן כבל: תבוא אלי בסוף השנה ותגיד לי: הנה, אל"ף, בי"ת, גימ"ל, דל"ת.

איתן כבל: לא, כל הזמן זה סיפורים של חייל בטירונות.

איתן כבל: שתו לי, אכלו לי, הלכתי, באתי.

איתן כבל: המפקד, בדיוק התכוונתי.

איתן כבל: זה כל הזמן בדיוק התכוונתי.

איתן כבל: וואו, לא שמתי לב, ירד גשם, שתו לי.

איתן כבל: מה, אין לי מים?

איתן כבל: מילאתי.

איתן כבל: מכירים את זה.

איתן כבל: אין לי כוח יותר לזה.

איתן כבל: זה כבר נהיה מביך.

איתן כבל: זה מביך אותי.

איתן כבל: אתה יודע, יש לי סבלנות שאני שומע ומקשיב לפקידי ממשלה בכירים שבאים ואומרים כל מיני דברים.

איתן כבל: מה, אנחנו שק חבטות של מישהו?

איתן כבל: שלא לדבר שהציבור לא יודע לעשות את האבחנה בין רשות מבצעת, כנסת, והוא חושב שאנחנו פה אחראים על הכל כמו בחוקים אחרים.

איתן כבל: אנחנו, כל מה שמונח לפתחנו – תקתקנו את זה.

איתן כבל: לא היתה ועדה, אני מרשה לעצמי לומר את זה: כמעט בכל משרד, כל עניין שהניחו, קיבלו את זה כמעט לאלתר.

עיסאווי פריג': ובמיוחד בחוק הזה.

איתן כבל: בוודאי.

עיסאווי פריג': זרמנו אתם.

איתן כבל: גם בחוקי תחבורה.

איתן כבל: חברים, בבקשה, יש פה עוד מישהו שרוצה לסבר את אוזננו בצורה שאנחנו נתרגש?

איתן כבל: אז בבקשה.

איתן כבל: אתה אמרת, עופר.

איתן כבל: יש לי את כל מה שאתה רוצה להגיד, אני הולך להעלות את זה בכתב, אני מתכוון להתייחס לזה בצורה הכי רצינית ולא לשחק עם זה.

איתן כבל: נתנאל בבקשה.

<נתנאל היימן: אני מהתאחדות התעשיינים.

<נתנאל היימן: כמה דברים: 1.

<נתנאל היימן: מבחינת הבעיה המרכזית היום בשוק – האמון.

<נתנאל היימן: השורש, כמו שעופר אמר, אני רק מחזק, זה נמצא בקווי החלוקה.

<נתנאל היימן: כל זמן שאני לא יודע מי אשם, אם זה משרד האנרגיה, חברות החלוקה עצמן - -

איתן כבל: תתקדם, אני לא מחפש אשמים.

איתן כבל: הבנו, כל אחד עם הסיפור שלו.

<נתנאל היימן: נושא שני שהמנכ"ל התייחס אליו לגבי המענקים הרטרואקטיביים – זה לא מדויק לקרוא לזה רטרואקטיביים.

<נתנאל היימן: זאת אומרת, יכול להיות שיש מפעל שכבר צורך גז ומבחינתו זה מענק רטרואקטיבי.

<נתנאל היימן: רוב המפעלים שלא מקבלים את המענק המוגדל הם עדין לא צורכים בכלל גז.

<נתנאל היימן: זאת אומרת, מצד אחד הוא עשה את ההשקעות, אין לו גז אצלו בחצר וגם הוא לא מקבל את המענק המוגדל.

איתן כבל: נתנאל, הבנו את זה.

איתן כבל: אמר את זה עופר וגם אני הולך לכתוב את זה.

<נתנאל היימן: הנושא השלישי - -

איתן כבל: אתה לא חייב...

<נתנאל היימן: איתן, אני לא מאלה שמאריכים בדברים.

איתן כבל: אני רוצה לעבור להקראה.

<נתנאל היימן: תן לי עוד שתי נקודות ואני אסיים: היתרי בנייה פנים-מפעליים – דיברנו על זה בוועדה לפני שנה.

<נתנאל היימן: הממשלה אמרה שתוך זמן קצר יבוטלו היתרי הבנייה הפנים-מפעליים.

<נתנאל היימן: הנושא הזה עדין מקשה על חלק מהמפעלים להיכנס להחלטה של להשקיע בגז טבעי בגלל חוסר הוודאות שיוצרת הבקשה להיתרי בנייה.

<נתנאל היימן: זהו, לבקשתך אני אסיים.

איתן כבל: אחרון, שם ותפקיד לפרוטוקול.

<יצחק טל: אני מחברת "אמישראגז", אנחנו משווקי גז טבעי.

<יצחק טל: אנחנו פועלים מול הרבה מאד מפעלים, עשרות, והמפעלים היום מצביעים ברגלים ולא מצטרפים לתהליך הזה.

<יצחק טל: המפעלים שמחוברים השנה או המפעלים שיחוברו בשנה הבאה הם מפעלים שהצטרפו לתהליך לפני שלוש, ארבע וחמש שנים.

<יצחק טל: אין לנו כרגע קאדר של מפעלים חדשים שצפויים להתחבר, וזה נובע מעבר לסיבות שדוברו כאן, מעצם העובדה שהיום, במשק הגז הטבעי, יש מחיר מינימום.

<יצחק טל: כלומר, המחיר של הגז הטבעי לעומת המזות בשנתיים האחרונות, לא מראה על כדאיות של הצטרפות.

<יצחק טל: מחיר המינימום נקבע על ידי "תמר" – כלומר, גם כשמחירי הדלק יורדים, מחיר הגז הטבעי לא יורד.

איתן כבל: קשיח.

איתן כבל: ברור, זה דיונים שקיימנו פה עד - -

עבד אל חכים חאג' יחיא: עד לבג"ץ.

<יצחק טל: - - ומפעלים שהבחינה שלהם היא בחינה מסחרית-כלכלית, לא משנה, גם אם נביא את החלוקה עד לגדר שלהם, ויש דוגמאות מוחשיות כאלה, הם לא יתחברו, לא ייכנסו לכל התהליך הזה בגלל שזה לא כדאי מסחרית בשנתיים האחרונות.

איתן כבל: תודה.

איתן כבל: אני לוקח את זה בחשבון.

איתן כבל: צריך למצוא לזה פתרון כי תראה, ברשותכם, אני רוצה לומר כך: העניין הזה הוא עניין מפתח.

איתן כבל: אין לי פתרון ברגע זה.

איתן כבל: יכול להיות שצריך לבחון את זה אחת לשנה או שנתיים, והמדינה צריכה לעשות מתן פתרון באותה תקופה, לסבסד או לא יודע מה.

איתן כבל: או לחילופין, בסוף, בסוף, המבחן הוא לא במבחן הרבעון.

איתן כבל: אתה יודע, השוק הזה הוא שוק תנודתי מאד.

איתן כבל: זה התחום שלכם ובוודאי אני לא אלמד אתכם את הנקודה הזאת, ויש מה שנקרא טווחים, סשה, שאתה בודק.

איתן כבל: בסך הכל הכללי כבר שמעתי שהמחירים של המזות יותר נמוכים אבל זה גם יתהפך.

איתן כבל: ובשורה התחתונה, במבחן של זיהום האוויר, במבחן גם של מחיר, בסוף יש לזה חד-משמעית את העדיפות היותר גדולה כי אי אפשר, אתה יודע, החיים לא בנויים ממצב רגעי ולא אתה מתחבר ואומר: אוקי, יש לך צינור אחד, אתה מחבר אותו לגז ואומר: אוקי, המזות עכשיו, אני אחבר את זה למזות.

איתן כבל: זה לא עובד ככה.

איתן כבל: אוקי.

איתן כבל: אנחנו סיימנו את החלק הזה.